b'\n_START_ARTICLE_\nTeatteri Akseli\n_START_PARAGRAPH_\nTeatteri Akseli on vuonna 2014 perustettu ja vuoden 2015 alussa toimintansa aloittanut turkulainen harrastajateatteri.\n_START_SECTION_\nHistoria\n_START_PARAGRAPH_\nTeatteri Akseli ry:n perustajaj\xc3\xa4senet arvioivat loppuvuodesta 2014, ett\xc3\xa4 aika oli kyps\xc3\xa4 uuden harrastajateatterin perustamiselle Turkuun, ja teatteritilat l\xc3\xb6ytyiv\xc3\xa4t vuoden 2015 alussa osoitteesta Humalistonkatu 8 A. Kev\xc3\xa4\xc3\xa4ll\xc3\xa4 2015 uusissa tiloissa oli kaksi ensi-iltaa (Myrskyluodon Maija, Kahdeksan naista), ja toiminta jatkuu syksyll\xc3\xa4 kolmella uudella ensi-illalla (Ihmisen osa, Naisten koulu, Maanalainen armeija iskee j\xc3\xa4lleen), joista yksi avaa teatteritilan toisen n\xc3\xa4ytt\xc3\xa4m\xc3\xb6n, Elinan. Yhdistys on voittoa tavoittelematon ja j\xc3\xa4senet toimivat harrastuspohjalta, ilman palkkiota._NEWLINE_Ohjelmistollaan Akseli pyrkii t\xc3\xa4ydent\xc3\xa4m\xc3\xa4\xc3\xa4n Turun ja maakunnan teatteritarjontaa sek\xc3\xa4 tarjoamaan j\xc3\xa4senist\xc3\xb6lleen tilaisuuksia kehitt\xc3\xa4\xc3\xa4 ja syvent\xc3\xa4\xc3\xa4 harrastustaan ja osaamistaan. J\xc3\xa4seni\xc3\xa4 Teatteri Akseli ry:ll\xc3\xa4 on n. 100. Teatteri Akseli tuottaa sek\xc3\xa4 kotimaisia ett\xc3\xa4 ulkomaisia, laadukkaita n\xc3\xa4ytelmi\xc3\xa4. Tarkoituksena on esitt\xc3\xa4\xc3\xa4 sek\xc3\xa4 klassikkon\xc3\xa4ytelmi\xc3\xa4 ett\xc3\xa4 uudempaa tuotantoa. Mahdollisuuksien mukaan Teatteri Akseli valmistaa my\xc3\xb6s muita taide-esityksi\xc3\xa4._NEWLINE_Vuonna 2016 kev\xc3\xa4\xc3\xa4ll\xc3\xa4 ensi-iltoja olivat Hellyyden ehdoilla, Todellinen l\xc3\xb6yt\xc3\xb6 ja J\xc3\xa4niksen Vuosi. Kes\xc3\xa4ll\xc3\xa4 2016 ensi-illan sai Kaikki vorot eiv\xc3\xa4t tule varkaisiin. Sykysyll\xc3\xa4 2016 ensi-iltoja olivat Sihteerik\xc3\xb6t, Diivat ja Pieni Raha. Kev\xc3\xa4\xc3\xa4ll\xc3\xa4 2017 ensi-iltoja olivat Kattona T\xc3\xa4htitaivas, T\xc3\xa4ti ja min\xc3\xa4 sek\xc3\xa4 Odottamaton vieras.\n_START_SECTION_\nNykyisyys\n_START_PARAGRAPH_\nKev\xc3\xa4\xc3\xa4ll\xc3\xa4 2018 ensi-iltoja ovat Ruostetta ja timantteja, Kuilu sek\xc3\xa4 Liian paksu perhoseksi.\n_START_SECTION_\nEsteett\xc3\xb6myys\n_START_PARAGRAPH_\nTeatteri on t\xc3\xa4ysin esteet\xc3\xb6n huolimatta siit\xc3\xa4, ett\xc3\xa4 se sijaitsee rakennuksen toisessa kerroksessa. _NEWLINE_Toiseen kerrokseen p\xc3\xa4\xc3\xa4see hissill\xc3\xa4 ja itse teatterissa kaikkialle p\xc3\xa4\xc3\xa4see sek\xc3\xa4 py\xc3\xb6r\xc3\xa4tuolilla ett\xc3\xa4 rollaattorilla.'